Soo, ez isches scho ueber en monet her sit i sletscht mal oepis gschribe han... ich bin ez grad vo de Ferie in Brisbane zrug cho. das isch meega gsi! ich han e erschti surflektion gha, han so chli s grundlegende glehrt, han choene ufstah und chlini welle surfe. und denn hani ame andere tag es surfboard gmieted und denn hani probiert mit  padle welle zverwuetsche, was erschtens mega astrengend isch und zweitens recht schwirig... ich hans denn eimal wueki guet gschaft und es isch es mega kuhl gfuehl!! au eifach i dene welle go bade isch supper! das wer mal chli de Beach teil, denn bini au d Stadt Brisbane chli go aluege, all die groooosse hueser... isch mega andersch als schwiizer stedt, au chli groesser... isch mega iidrueklich gsi! und denn bini na i zweine so Europa park aehnlichi sache gsi. det hets so en freifall turm gha wo 140 m hoech  isch, das isch recht iigfahre ;-) und au suscht recht gueti bahne... s wetter isch eigentlich nur i de erschte zwei taeg wueki guet gsi, d luet det hend gseit, das isch oepe s erschtmal schlecht wetter sitt es paar moenet, han also vo dem her recht pech gha, aber da s au wenns wuescht isch immer warm isch, isch das noed so es problem gsi... ich hans uf all faell mega gnosse! ich han es paar foeteli gmacht, aber noed so vill wie normalerwiis ;-) ich wuensch eu allne mega schoeni wiehnacht... gnuessed de  schnee, de giz noed ueberall... und denn en supper start is neue jahr!!